מלבד מספר קטן של חתולי בר, כל החתולים בישראל כיום הם החתולים שאומצו על ידי בני אדם  לפני אלפי שנים. כל חתולי הרחוב היו בעבר חתולי בית. בשלב מסוים (אולי לפני שנים רבות) חתולי הבית הללו ננטשו על ידי בעליהם, או ברחו מבתיהם ובלית ברירה הפכו לחתולי רחוב. הגורים שהמליטו החתולות  ברחוב הפכו גם הם להיות חתולי רחוב וכך על פני מספר דורות. לחלק מהחתולים התמזל המזל והם אומצו על ידי בני אדם, אבל תמיד נוספים חתולי רחוב חדשים. יש הטוענים שמקור חתולי הרחוב בישראל הוא בחתולים שהובאו על ידי הבריטים להילחם במכת עכברים, אך אין כל ספק שהחתול המוכר לנו היה נפוץ בארץ ישראל מתקופות קדומות ביותר.